cyanic-selkie/wikianc huggingface dataset:
ইউরেশীয় স্কোপ্স পেঁচা
বিন্যাস
এই প্রজাতিটি দক্ষিণ ইউরোপ, পুর্ব এবং পশ্চিম এশিয়াতে প্রধানত বসবাস করে। এই প্রজাতিটি পরিযান করে। শীতকালে এরা ইউরোপের দক্ষিণতম প্রান্তে চলে যায় এবং সাহারা আফ্রিকাতেও চলে যায় মাঝে মাঝে। প্রধানত বসন্তকালে এরা প্রজনন করে। এই নিশাচর পেঁচারা প্রজনন কালের সময় ডাকে না। এরা প্রধানত খোলামেলা পরিবেশে বনভূমি, উদ্যান এবং বাগানে থাকে। এরা গাছের গর্তে ৩-৬ টা ডিম পারে।
বর্ণনা
thumb|left|গ্রে মর্ফ এটি একটি ছোটো আকারের পেঁচা। এরা লম্বায় এবং এদের পাখনার দৈর্ঘ্য  কিন্তু লিটল পেঁচাদের মতোন বড় নয়। দেহের ওজন হয় । এদের মাথার পাশের থেকে ছোটো ছোটো দুটো কানের অংশ বাইরে বেরিয়ে থাকে। এদের গায়ের রঙ প্রধানত হয় ধূসর রঙের এবং এদের মুখের রঙটা আরোও মলিন হয়ে যায়। এই প্রজাতির লম্বা সরু পাখনার উপর বিশেষ উড়ানের ক্ষমতা রয়েছে যা তাদের পরিযানকে সাহায্য করে।
ব্যবহার
এদের ডাক অনেকটা গভীর বাশি বাজানোর মতোন যা পুরুষ এবং মহিলা উভয়েই দিতে পারে।
খাদ্য
এরা কীট-পতঙ্গ ইত্যাদির অপরে বেচে থাকে এছাড়াও ছোটো ছোটো অমেরুদন্ডী প্রাণীদের খেয়েও বেচে থাকে। এরা প্রধানত রাত্রিবেলায় শিকার ধরে।
টেস্ট ও প্রথম-শ্রেণীর ক্রিকেটে জোড়া শূন্য রান
পেয়ার বা জোড়া শূন্য রান ক্রিকেটীয় পরিভাষাবিশেষ। যখন কোন ব্যাটসম্যান উভয় ইনিংসে শূন্য রানে ডিসমিসাল হন, তখন তিনি পেয়ার বা জোড়া শূন্য লাভ করেছেন বলে গণ্য করা হয়। যখন কোন ব্যাটসম্যান উভয় ইনিংসে প্রথম বলেই আউট হন তখন তিনি কিং পেয়ার পেয়েছেন বলে পরিচিতি পান। চশমার আদলে এ নামের উৎপত্তি ঘটেছে। তবে, দীর্ঘ সময়ের খেলায় খুব কমই এর ব্যবহার হয়ে থাকে।
নিউজিল্যান্ডের ফাস্ট বোলার ক্রিস মার্টিন সাত টেস্টের উভয় ইনিংসে সর্বাধিকসংখ্যক শূন্য রানে আউট হয়েছিলেন। এ সংখ্যাটি নিকটবর্তী খেলোয়াড়ের চেয়ে তিন টেস্ট বেশি। পাঁচজন খেলোয়াড় টেস্ট ক্রিকেটে চারবার জোড়া শূন্য রান করেছেন। ভারতীয় বোলার ভগবত চন্দ্রশেখর, শ্রীলঙ্কার মুত্তিয়া মুরালিধরন, ওয়েস্ট ইন্ডিজের মারভিন ডিলন ও কোর্টনি ওয়ালসের সাথে ব্যাটিংয়ে দক্ষতা থাকা সত্ত্বেও শ্রীলঙ্কার শীর্ষস্থানীয় ব্যাটসম্যান মারভান আতাপাত্তু এ তালিকায় রয়েছেন। তিনি তার টেস্ট খেলোয়াড়ী জীবনের শুরুতে ছয় ইনিংস মিলিয়ে মাত্র এক রান সংগ্রহ করতে পেরেছিলেন। দুইবার জোড়া শূন্য রান নিয়ে খেলোয়াড়ী জীবন শুরু করার পর পরবর্তীকালে আরও দুইবার জোড়া শূন্য লাভের মুখোমুখি হন। ১৪জন খেলোয়াড় তিনবার জোড়া শূন্য রানের সন্ধান পান। তন্মধ্যে, গ্লেন ম্যাকগ্রা, কার্টলি অ্যামব্রোস ও অ্যান্ড্রু ফ্লিনটফের ন্যায় তারকা খেলোয়াড় অন্যতম।
টেস্ট অভিষেকে জোড়া শূন্য রান
১৭ জুন, ২০২০ তারিখ পর্যন্ত সর্বমোট ৪৪জন ব্যাটসম্যান তাদের টেস্ট অভিষেকে জোড়া শূন্য রানের সন্ধান পেয়েছেন।
টেস্টে ধারাবাহিকভাবে জোড়া শূন্য রান
দূর্ভাগ্যজনকভাবে নিচের ব্যাটসম্যানেরা পরপর দুই টেস্টে জোড়া শূন্য রানের সন্ধান পেয়েছেন।
টেস্ট অধিনায়কদের জোড়া শূন্য লাভ
২২জন অধিনায়ক টেস্টে জোড়া শূন্য লাভ করেছেন।
টেস্ট ক্রিকেটে কিং পেয়ার লাভ
কোন ব্যাটসম্যান প্রথম বলেই আউট হলে গোল্ডেন ডাক লাভ করেন। অন্যদিক, যদি কোন ব্যাটসম্যান উভয় ইনিংসেই প্রথম বলে আউট হন তখন তিনি কিং পেয়ার বলে আখ্যায়িত করা হয়। এ ধরনের দূর্ভাগ্যের কবলে টেস্ট ক্রিকেটের ইতিহাসে ২১জন খেলোয়াড়ের নাম রয়েছে।
প্রথম-শ্রেণীর ক্রিকেটে উল্লেখযোগ্য জোড়া শূন্য লাভ
প্রথম-শ্রেণীর ক্রিকেটে অনেক খেলোয়াড়ই জোড়া শূন্য লাভ করেছেন। নর্দাম্পটনশায়ারের মিক নরম্যান একই দিনে জোড়া শূন্য লাভের অধিকারী হন। জুন, ১৯৬৪ সালে সোয়ানসীর সেন্ট হেলেন্সে গ্ল্যামারগনের বিপক্ষে এ ঘটনা ঘটে।
জুন, ১৯৪৬ সালে কার্ডিফ আর্মস পার্কে সফররত ভারতীয় একাদশের বিপক্ষে গ্ল্যামারগন ফলো-অনের কবলে পড়ে। চন্দ্র শরতের বলে পিটার জাজ শেষ ব্যক্তি হিসেবে শূন্য রানে আউট হন। ফলো-অনে পড়ে ১০ মিনিটের বিরতিতে গ্ল্যামারগনের অধিনায়ক জনি ক্লে স্ট্রাইকবিহীন অবস্থায় থাকেন ও ব্যাটিং অর্ডার পরিবর্তন করে জাজকে দ্বিতীয় বলেই বোল্ড করেন। এরফলে প্রথম-শ্রেণীর ক্রিকেটের ইতিহাসে দ্রুততম সময়ে জোড়া শূন্য লাভের ঘটনা ঘটে।
জিম্বাবুয়ের উদ্বোধনী ব্যাটসম্যান হ্যামিল্টন মাসাকাদজা একই দিনে দুইবার টেস্টে শূন্য রানের সন্ধান পান। ২৮ জানুয়ারি, ২০১২ তারিখে তার দলের দুই ইনিংসই একই দিনে শেষ হয়ে যায়। ২৭ জুলাই, ১৯৫৬ তারিখে বিখ্যাত ক্রিকেটার নীল হার্ভে জোড়া শূন্য রানের সাথে নিজেকে যুক্ত করেন। জিম লেকারের খেলায় ৯০ রান খরচায় ১৯ উইকেট লাভের কীর্তিতে দ্বিতীয় দিনে ২ ঘণ্টার ব্যবধানে হার্ভে জোড়া শূন্য রান করেন।
গ্যাভিন ক্যারাগার
গ্যাভিন ক্যারাগার (জন্ম ১৭ জুলাই ১৯৩৩) একজন অস্ট্রেলীয় স্প্রিন্টার। তিনি ১৯৫৬ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন। ১৯৫৮ ব্রিটিশ সাম্রাজ্য এবং কমনওয়েলথ গেমসে, ক্যারাগার স্কটল্যান্ডের হয়েও প্রতিদ্বন্দ্বিতা করেছিলেন।
নোমান নাঈম
নোমান নাঈম (জন্ম: ২৭ এপ্রিল ১৯৮৩) একজন পাকিস্তানি দেওবন্দি ইসলামি পণ্ডিত এবং লেখক যিনি জামিয়া বিন্নুরীয়ার মুহতামিম হিসেবে দায়িত্বরত আছেন।
জীবনী
নোমান নাঈম ১৯৮৩ সালের ২৭ এপ্রিল জন্মগ্রহণ করেন। তিনি মুহাম্মদ নাঈমের বড় ছেলে। তিনি জামিয়া বিন্নুরীয়াতে পড়াশোনা করেছেন। তিনি ফেডারেল উর্দু বিশ্ববিদ্যালয় থেকে কলাবিদ্যায় স্নাতক এবং স্নাতকোত্তর ডিগ্রি লাভ করেন। ২০২০ সালে তিনি তার ডক্টরেট পড়াশোনা শেষ করেন।
২০২০ সালের জুনে তার পিতা মুহাম্মদ নাঈমের মৃত্যুর পর তিনি বিন্নুরীয়ার মুহতামিম নিযুক্ত হন। তিনি মাজমাউল উলুম আল ইসলামিয়ার সহ-সভাপতি হিসেবেও দায়িত্ব পালন করছেন, যা ধর্মীয় ও ধর্মনিরপেক্ষ শিক্ষার মধ্যে সমন্বয় সাধনের জন্য ২০২১ সালের মে মাসে গঠিত একটি শিক্ষা বোর্ড।
আহমেদাবাদ মেট্রো
গান্ধীনগর ও আহমেদাবাদে মেট্রো-লিংক এক্সপ্রেস, সংক্ষেপে মেগা, বা আহমেদাবাদ মেট্রো গুজরাতের, আহমেদাবাদ এবং গান্ধীনগর শহর দুটির জন্য একটি দ্রুতগতির রেল ব্যবস্থা। ২০১০ সালের ফেব্রুয়ারিতে বিশেষ উদ্দেশ্যসম্পন্ন গাড়ির কোম্পানিটি প্রতিষ্ঠিত হয় এবং ২০১৪ সালের অক্টোবরে প্রকল্পের প্রথম পর্যায়টি অনুমোদিত হয়। ১৪ মার্চ ২০১৫ সালে নির্মাণ শুরু হয়,   পূর্ব-পশ্চিম করিডোরের  ৬.৫-কিমি অংশ ৪ মার্চ ২০১৯-এ উদ্বোধন করা হয়েছিল এবং ৬ মার্চ ২০১৯-এ জনসাধারণের জন্য উন্মুক্ত করা হয়েছিল। বাকি ধাপটি ৩০ সেপ্টেম্বর ২০২২-এ উদ্বোধন করা হয়েছিল এবং ২ এবং ৬ অক্টোবর ২০২২-এ জনসাধারণের জন্য উন্মুক্ত করা হয়েছিল।
ইতিহাস
২০০৩ সালে, গুজরাত অবকাঠামো উন্নয়ন বোর্ড গান্ধীনগর ও আহমেদাবাদের মধ্যে শহুরে পরিবহনের জন্য গবেষণাটি সম্পন্ন করে। এটি দিল্লি মেট্রো রেল কর্পোরেশন এবং রাইটের মাধ্যমে বিস্তারিত প্রকল্প প্রতিবেদনটি সম্পাদন করে এবং ২০০৫ সালের জুন মাসে এটি জমা দেয় এবং একই বছরে কেন্দ্রীয় সরকারের অনুমোদন লাভ করে। ₹৪২৯৫ কোটি টাকার আনুমানিক খরচ এবং প্রকল্পের সম্ভাব্যতা যাচাই করার পর, ২০০৫ সালে এটি প্রত্যাহার করা হয়েছিল এবং অদমদাবাদ বিআরটিস ও শহরতলি রেল প্রকল্পের অগ্রাধিকার দেওয়া হয়। ২০০৮ সালে, আহমেদাবাদ ও গান্ধীনগর এবং তার আশেপাশে ভবিষ্যতের উন্নয়ন বিবেচনায় প্রকল্পটিকে পুনরুজ্জীবিত করা হয় এবং প্রকল্পটি বাস্তবায়নে নতুন মেট্রো পথের নকশা করা হয়।
বিশেষ উদ্দেশ্যে গাড়ির কোম্পানী, গান্ধীনগর এবং আহমেদাবাদের মেট্রো লিংক এক্সপ্রেস (মেগা) কোম্পানি লিমিটেডের জন্য ২০০ কোটি টাকা দিয়ে ৪ ফেব্রুয়ারি ২০১০ গুজরাত সরকার কর্তৃক স্থাপিত হয়। পরবর্তীতে ২০১৪ সালে, এটা সিদ্ধান্ত নেওয়া হয় যে কেন্দ্রীয় সরকার কোম্পানির ৫০% মালিক হবেন। ১৯ অক্টোবর ২০১৪ সালে ভারতের কেন্দ্রীয় মন্ত্রী পরিষদ প্রথম দফার কাজের জন্য ১০,৭৭৩ কোটি টাকা অনুমোদন করে। নভেম্বর ২০১৪ সালে কেন্দ্রীয় সরকার বটেট-সাবমটী মিটার গেজ লাইনের সাথে ব্যবহার না করে পশ্চিমাঞ্চলের জমি ব্যবহার করে। আশ্রম সড়কের পাশে মেট্রো-এর মূল পরিকল্পনাটি ভেঙ্গে যায় এবং ট্র্যাকটি পশ্চিম দিকে সরানো হয়। নতুন পরিকল্পনা ৫০০ কোটি রুপি এবং আরো দুটি স্টেশন যোগ করেছে। এটি ভূমি অধিগ্রহণ এবং আশ্রম রোডের কমপ্লেক্সে কম সমস্যা দ্বারা সহায়তা করে। গুজরাতের ২০১৫ সালের বাজেটে আরও ₹৬১১ কোটি টাকা মেট্রোর জন্য বরাদ্দ করা হয়। গুজরাতের মুখ্যমন্ত্রী আনন্দেবিন প্যাটেলের উপস্থিতিতে ১৪ মার্চ ২০১৫ সালে ভূ-গর্ভ খনন অনুষ্ঠান অনুষ্ঠিত হয়- পূর্ব-পশ্চিম কেরিডরের নির্মাণের জন্য ৬ কিমি দীর্ঘ  ভাসট্রাল-অ্যাপারেল পার্ক আংশের। ১৭ জানুয়ারি ২০১৬ সালে উত্তর-দক্ষিণ করিডোরের জন্য  ভূ-গর্ভ খনন অনুষ্ঠানের আয়োজন করা হয়েছিলো আনন্দিবেন প্যাটেলের উপস্থিতিতে। কাজটি মার্চ ২০১৬ সালে শুরু হয়।  ভারতীয় রেলওয়ে জুন ২০১৬ সালে উত্তর-দক্ষিণ কেরিয়ার নির্মাণের জন্য প্রয়োজনীয়  জমির  অনুমতি দেয়।
জাপান ইন্টারন্যাশনাল কো-অপারেশন এজেন্সি (জাইকা) ২০১৫ সালের নভেম্বরে প্রকল্পের প্রথম পর্যায়ের জন্য ৫৯৬৮ কোটি টাকা অর্থের সংস্থান করতে সম্মত হয় এবং ২০১৬ সালে ৪৪৫৬ কোটি টাকার প্রথম অর্থের সংস্থানটি মুক্তি পায়।
অনুমোদিত পর্যায়
প্রথম ধাপ :
বিতর্ক
পশ্চিমাঞ্চলে থালটিজ গামের কাছে ৩০০ টি দোকান মালিকরা ভূমি অধিগ্রহণের বিরোধিতা করলেও কর্মকর্তারা বলেছিলেন যে প্রকল্পের জন্য ডেপুটি এবং পার্কিংয়ের জন্য বিপুল জমি প্রয়োজন। ভূমি অধিগ্রহণ এছাড়াও ভিভালপুর এলাকার জীবন পার্কের অধিবাসীদের এবং দোকান মালিকদের দ্বারা বিরোধিতা করা হয়। তারা গুজরাত হাইকোর্টে একটি মামলা দায়ের করেছিল। মামলাটির নিষ্পত্তি  সেপ্টেম্বর ২০১৭ সালে হয়েছিল।
আম্পায়ার
thumb|250px|ক্রিকেট খেলা পরিচালনারত দুইজন আম্পায়ারের একজন আম্পায়ার (Umpire) একজন বিচারক ও কর্তৃপক্ষ হিসেবে ক্রিকেটের নিয়ম-কানুনের যথাযথ প্রয়োগপূর্বক খেলা পরিচালনা করে থাকেন। ম্যাচ রেফারি মাঠের বাইরে অবস্থানকারী কর্মকর্তা হিসেবে থাকেন। তিনি বিচারকরূপে ক্রিকেট খেলায় যাবতীয় নিয়ম-কানুনের যথাযথ প্রয়োগ এবং আইসিসি প্রণীত আচরণবিধি অপব্যবহারে জরিমানা নির্ধারণ করেন। কিন্তু মাঠে অবস্থানকারী দুই জন আম্পায়ারই ক্রিকেট খেলা পরিচালনায় প্রধান ভূমিকা রাখেন। তবে, প্রয়োজনীয় ও নিখুঁত সিদ্ধান্ত প্রদানের জন্যে মাঠের বাইরে থার্ড আম্পায়ার অবস্থান করে তাকে কিংবা তাদেরকে সহায়তা করেন।
সহযোগীবৃন্দ
খেলা সঠিক ও সুচারুরূপে পরিচালনা সংক্রান্ত বিষয়াদি বিশেষতঃ আম্পায়ারগণের ভূমিকা নিয়ে বিশ্লেষণাত্মক প্রতিবেদন প্রণয়নের দায়িত্বে থাকেন আইসিসি কর্তৃক মনোনীত একজন ম্যাচ রেফারি। অবশ্য তারা সকলেই আইসিসি'র সেরা আম্পায়ারের তালিকা থেকে মনোনীত হয়েই খেলা পরিচালনা করেন।
ভূমিকা
thumb|250px|[[লিভার কাউন্টার|লিভার কাউন্টারের সাহায্যে আম্পায়ার ওভারের বল সংখ্যা গণনা করে থাকেন]] বোলিং প্রান্তে আম্পায়ারদ্বয়ের মধ্যে একজন দণ্ডায়মান থেকে বোলারের হাতের কনুই বাঁকানো, নো-বল, ওয়াইড বল, আচার-আচরণ, আবেদন, ব্যাটসম্যানের কর্মকাণ্ড, ফিল্ডারদের অবস্থানসহ বহুবিধ বিষয় পর্যবেক্ষণ করে থাকেন। এছাড়াও, ফিল্ডিং-ব্যাটিং সাইড নির্ধারণে টস, আবহাওয়ার গতিবিধি লক্ষ্য করা, ব্যাটসম্যানকে আউটের সিদ্ধান্ত প্রদান, চার, ছয়, লেগ-বাই, ডেড-বল, নতুন বল মাঠে নামানো, পাওয়ার প্লে ইত্যাদি বহুবিধ বিষয়ের প্রতি লক্ষ্য রাখতে হয়। অনেক সময় খেলোয়াড়দের টুপি, পোশাক, চশমা ইত্যাদি জিনিসপত্রাদিও সংরক্ষণ করেন। তিনি ওভারে বলের সংখ্যা গণনা করেন। একদিনের আন্তর্জাতিক ক্রিকেটে বোলারের নির্দিষ্ট ওভার লিখে রাখাও তার দায়িত্বের অন্যতম অংশ।
বল মোকাবেলায় নিয়োজিত ব্যাটসম্যানের সমান্তরালে অর্থাৎ স্ট্রাইকারস্‌ এ্যান্ড আম্পায়ার হিসেবে অন্য আম্পায়ার ব্যাটসম্যানের আউট হওয়া সংক্রান্ত বিষয়াদি পর্যবেক্ষণের জন্য সুবিধাজনক স্থানে অবস্থান নেন। এছাড়াও, তিনি মাঠে অবস্থানরত অন্যান্য বিষয় ও ঘটনাবলী নজর রাখেন। সচরাচর তিনি পপিং ক্রিজের কয়েক গজ দূরত্বে বিশেষতঃ লেগ সাইডে দণ্ডায়মান থাকেন। সেইসূত্রে তিনি স্কয়ার লেগ আম্পায়ার হিসেবে পরিচিত। ব্যাটসম্যানের অসুস্থতাজনিত কারণে রানারকে সহযোগিতা ও নজর রাখেন।
উভয় আম্পায়ারই খেলোয়াড় পরিবর্তনের লক্ষ্যে অতিরিক্ত খেলোয়াড় মাঠে নামানো, খেলা বন্ধের লক্ষ্যে প্রয়োজনীয় আলোকস্বল্পতা, কুয়াশা, বৃষ্টি, দূর্যোগপূর্ণ আবহাওয়া কিংবা অনুপযুক্ত পরিবেশের কথাও বিবেচনায় রাখেন।
ওয়ান-ডে ক্রিকেট
সবচেয়ে বেশি ওয়ান-ডে ক্রিকেট খেলায় আম্পায়ার হিসেবে দায়িত্ব পালনের গৌরব অর্জন করেছেন দক্ষিণ আফ্রিকার রুডি কোয়ের্টজেন। ২৮ নভেম্বর, ২০১৪ তারিখ পর্যন্ত শীর্ষ ১০ জন ওয়ান-ডে ক্রিকেট আম্পায়ারের তালিকা নিম্নরূপ: -
টুয়েন্টি২০ আন্তর্জাতিক
সবচেয়ে বেশি টুয়েন্টি২০ আন্তর্জাতিক ক্রিকেট খেলায় যৌথভাবে আম্পায়ার হিসেবে দায়িত্ব পালনের গৌরব অর্জন করেছেন - পাকিস্তানের আলীম দার ও অস্ট্রেলিয়ার সাইমন টাওফেল। ২৮ নভেম্বর, ২০১৪ তারিখ পর্যন্ত শীর্ষ ১০ জন টুয়েন্টি২০ আন্তর্জাতিক ক্রিকেট আম্পায়ারের তালিকা নিম্নরূপ: -
জায়েরজিনিয়ো
জায়েরজিনিয়ো (Jairzinho) প্রখ্যাত ব্রাজিলীয় ফুটবলার। ১৯৭০ সালের বিশ্বকাপ বিজয়ী ব্রাজিল দলের অত্যন্ত গুরুত্বপূর্ণ সদস্য। উক্ত বিশ্বকাপে ব্রাজিলের প্রথম খেলা থেকে শুরু করে ফাইনাল খেলা পর্যন্ত প্রতিটি ম্যাচে তিনি গোল করেন, যেটি একটি বিশ্বকাপ রেকর্ড।
অ্যাশলে ব্লু
ক্যারিয়ার
ব্লু-র জন্ম হয়েছিল ক্যালিফোর্নিয়ার থাউজেন্ড ওকসে, তিনি ২০০৪ এ বর্ষসেরা মহিলা পারফর্মার এবং ২০০৫ এ সেরা সহায়ক অভিনেত্রী সহ কতিপয় এভিএন পুরস্কার জিতেছেন। ২০০৪ সালের মার্চ মাসে, তিনি জেএম প্রোডাকশনের সাথে তিন বছরের চুক্তিবদ্ধ হয়ে গার্লভার্ট  সিরিজে হাজির হয়েছিলেন।
৩০ জুলাই ২০০৯ এ ব্লু ফটোগ্রাফার ডেভ নাজকে বিয়ে করেন।
২০১১ সালে, তিনি সুইডিশ শিল্পী কার্ল ব্যাকম্যান কর্তৃক মিউজিয়াম অব পর্ন ইন আর্ট এ চিত্রিত হয়েছিলেন।
আবু ইসহাক মহাজাগতিক অপারেটর
বৌশাকি মহাজাগতিক অপারেটর বা অসংগতির সূচক হল একটি মহাজাগতিক পরিসংখ্যানগত কৌশল, যা ২০০৬ সালে মোস্তফা ইসহাক আবু ইসহাক স্থানের মেট্রিক সম্প্রসারণ বিশ্লেষণ করার জন্য তৈরি করেছেন।
প্রাথমিক গবেষণা
প্রফেসর মুস্তাফা ইশাক বৌশাকি ২০০৬ সালে কিংসটন ইউনিভার্সিটির মধ্যে প্রফেসর কায়ল উইলিয়াম লেকের তত্ত্বাবধানে "অ-সমজাতীয় মহাজাগতিক মডেলের অধ্যয়ন" শিরোনামে তার ডক্টরাল থিসিস জমা দেওয়ার পরে ২০০৬ সালে মহাবিশ্বের সম্প্রসারণের অসঙ্গতির উপর তার প্রথম গবেষণাপত্র প্রকাশ করেন।
বৌশাকি মহাকর্ষীয় তরঙ্গ প্রভাবের পরিবর্তনে তাত্ত্বিক অন্ধকার শক্তির ভূমিকা অধ্যয়ন করে ত্বরান্বিত মহাবিশ্বের সম্প্রসারণের মধ্যে লুকিয়ে থাকা রহস্য সমাধান করার চেষ্টা করেছিলেন।
অসঙ্গতি সূচক
ইশাক-বৌশাকি এবং তার ছাত্র ওয়েইকাং লিন ডালাসের টেক্সাস বিশ্ববিদ্যালয়ে একটি নতুন পরিমাপ তৈরি করেছেন, যাকে বলা হয় অসামঞ্জস্যতার সূচক; এটি একটি সংখ্যাসূচক মান দিতে পারে।
এই টুলে, একাধিক অসামঞ্জস্যতার মান বলতে পারে যার কসমোলজি ডেটা সেটগুলি অসামঞ্জস্যপূর্ণ; যেখানে পাঁচটির বেশি মান তাদের শক্তিশালী অসঙ্গতির শ্রেণীতে রাখে।
এই পদ্ধতি এবং অন্যান্য অসঙ্গতি ঘটনা মূল্যায়ন করতে ব্যবহৃত যেগুলি ম্যাক্স প্লাঙ্ক টুলের ফলাফলের সাথে মেলে না।
হাবল ধ্রুবক
এই পরিসংখ্যান সরঞ্জামটি হাবল ধ্রুবকের মূল্যায়ন করার জন্য বিভিন্ন কৌশল তুলনা করতে ব্যবহৃত হয়, যা মহাবিশ্ব যে হারে প্রসারিত হচ্ছে তা প্রকাশ করে।
২০১৬ সাল থেকে, বৌশাকি তার প্রতিবেদনে মহাজাগতিক দূরত্ব এবং বৃহৎ আকারের কাঠামোর বৃদ্ধির উপর অসামঞ্জস্যতা তদন্তের ফলাফল সম্পর্কিত অংশে এই ধ্রুবক পরিমাপ ব্যবহার করেছেন।
প্রকৃতপক্ষে, এই অধ্যয়নগুলি এবং রিপোর্টগুলি দেখিয়েছে যে এই গুরুত্বপূর্ণ মহাজাগতিক ধ্রুবকটিকে এর প্রকৃত মান থেকে স্থানান্তরিত করা যেতে পারে যখন অসামঞ্জস্যতাগুলির জন্য হিসাব করা হয় না।
বুশাকি হাবল স্পেস টেলিস্কোপের উন্নত ক্যামেরা দ্বারা উত্পাদিত ডেটা ব্যবহার করেছেন টুলের সাহায্যে মূল্যায়ন করা মহাজাগতিক ধ্রুবকগুলির সাথে মহাবিশ্ব জুড়ে মহাজাগতিক সম্প্রসারণে নিযুক্ত শক্তির নতুন রূপের জরিপ ও গণনা করার জন্য।
বড় সিনপটিক সার্ভে টেলিস্কোপ
ডালাসের ইউনিভার্সিটি অফ টেক্সাসের গবেষকদের সাথে বৌশাকি তাদের টুলকে বিশ্বব্যাপী অন্যান্য বিজ্ঞানীদের জন্য উপলভ্য করেছে যাতে ডেটা সেটের মধ্যে অসঙ্গতি দেখা যায়।
এই বিনামূল্যের সহযোগিতাটি ডার্ক এনার্জি স্পেকট্রোস্কোপিক ইন্সট্রুমেন্ট ব্যবহার করে মহাজাগতিক অসঙ্গতি এবং প্রান্তিককরণের প্রভাবের পরিমাপ এবং জ্যামিতি এবং বর্তমান ডেটা সেটগুলির বৃদ্ধিতে তাদের প্রয়োগের সাথে কাজ করে বড় সিনপটিক সার্ভে টেলিস্কোপ প্রকল্পের অংশ।
কালিকাপুর ইউনিয়ন, পটুয়াখালী সদর
কালিকাপুর বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।
আয়তন
কালিকাপুর ইউনিয়নের আয়তন ৩,৫৭৩ একর।
জনসংখ্যার উপাত্ত
২০১১ সালের আদমশুমারি অনুযায়ী কালিকাপুর ইউনিয়নের মোট জনসংখ্যা ১৪,২৮৫ জন। এর মধ্যে পুরুষ ৭,০৬৩ জন এবং মহিলা ৭,২২২ জন। মোট পরিবার ৩,০০৮টি।
শিক্ষা
২০১১ সালের আদমশুমারি অনুযায়ী কালিকাপুর ইউনিয়নের সাক্ষরতার হার ৬৫.৫%।
মনোমোহন বসু
মনোমোহন বসু (১৭ জুলাই ১৮৩১-৪ ফেব্রুয়ারি ১৯১২) ছিলেন একজন বিশিষ্ট নাট্যকার এবং এবং মঞ্চাধ্যক্ষ । তিনি অধুনা পশ্চিমবঙ্গের উত্তর চব্বিশ পরগনা জেলার অন্তর্গত ছোট জাগুলিয়ার বিখ্যাত বসু পরিবারের সন্তান৷ তার পিতা দেবনারায়ণ বসু৷ মনোমোহন বসু ডেভিড হেয়ারের ছাত্র এবং কবি ঈশ্বর গুপ্তের শিষ্য ছিলেন । ছাত্রাবস্থাতেই তিনি প্রভাকর এবং তত্ত্ববোধিনী পত্রিকায় প্রবন্ধ লিখতে থাকেন ।
১৮৭২ খ্রিস্টাব্দে তিনি মধ্যস্থ নামের একটি সাপ্তাহিক পত্রিকা প্রকাশ করেন । তিনি ছিলেন এই পত্রিকার সম্পাদক । পরে এই পত্রিকা পাক্ষিক এবং মাসিক রূপেও প্রকাশিত হয়েছিল । তিনি পাঞ্জাবকেশরী রণজিৎ সিংহের উপর একটি তথ্যভিত্তিক জীবনী দুলীন রচনা করে খ্যাতিলাভ করেছিলেন । তার লেখা বিদ্যালয়ের পাঠ্যবই পদ্যমালা বেশ জনপ্রিয় ছিল ।
তৎকালীন যুগে যাত্রার মান খুবই নীচুস্তরে নেমে গিয়েছিল। মনোমোহন যাত্রাকে উন্নত করে মানুষের কাছে গ্রহণযোগ্যতা বাড়াবার চেষ্টা করেন । তার রচিত নাটকগুলি বাইরে থেকে আধুনিক নাটকের মতো ছিল কিন্তু ভিতর থেকে ছিল এদেশের যাত্রাধর্মী । এই নাটকগুলি যাত্রার মতো খোলামঞ্চে এবং আধুনিক থিয়েটারের মত স্টেজ বেঁধেও অভিনয় করা যেত । এই সময়ে গীতাভিনয় নামক এক রকমের মিশ্রধর্মী ফর্ম তৈরি হয়েছিল । থিয়েটার ও যাত্রার মিশ্রণ মনোমোহন তার নাটকগুলির মধ্যে করেছিলেন । যাদের স্টেজ বেঁধে থিয়েটার করার মত আর্থিক সঙ্গতি ছিল না আবার থিয়েটারের প্রতি আকর্ষণ ছিল এবং যাত্রাকেও পুরোপুরি ছাড়তে পারছিলেন না এরকম মানুষদের কাছে মনোমোহন খুবই জনপ্রিয় ও শ্রদ্ধেয় ছিলেন ।
মনোমোহন বহুবাজার বঙ্গ নাট্যালয় -এর পৃষ্ঠপোষক এবং নাট্যকার হিসাবে যুক্ত ছিলেন । এই সময়ে তিনি বেশ কিছু নাটক রচনা করেছিলেন । রামাভিষেক (প্রথম অভিনয়: ১৮৬৮), সতী (১৮৭৪), হরিশ্চন্দ্র (১৮৭৫) প্রভৃতি নাটকগুলি বহুবার অভিনীত হয়ে খুবই জনপ্রিয় হয়েছিল ।
সতী নাটকটি বিয়োগান্তক হওয়াতে অনেকে আপত্তি করেন । তাই মনোমোহন একটি মিলনান্তক ক্রোড়অঙ্ক লিখে ছাপিয়ে এর সাথে জুড়ে দেন । বিয়োগান্তক নাটককে এভাবে ক্রোড়অঙ্ক জুড়ে মিলনান্তক করার এই হাস্যকর পদ্ধতি বাংলা যাত্রায় ছিল । কিন্তু মনোমোহনের ব্যবহারে বাংলা নাটকেও এই রীতি জনপ্রিয় হয় ।
১৮৭২ খ্রিস্টাব্দে ন্যাশন্যাল থিয়েটার প্রতিষ্ঠার উদ্যোগে মনোমোহন উৎসাহী ছিলেন । নতুন যুগের এই থিয়েটারকে স্বাগত করে তিনি বর্ষপূর্তি অনুষ্ঠানে দীর্ঘ বক্তৃতা দিয়েছিলেন ।
মনোমোহন বেশ কয়েকটি রঙ্গালয়ে পেশাদারিভাবে মঞ্চাধ্যক্ষের কাজ করেন এবং বাংলা থিয়েটারের যুগবদলের সন্ধিক্ষণে দাঁড়িয়ে তিনি যাত্রাকে উন্নত এবং সংগীতের অংশগুলিকে মার্জিত করেন ।
তথ্যসূত্র
বাংলা থিয়েটারের ইতিহাস - দর্শন চৌধুরী পুস্তক বিপণী কলকাতা
চীন–পবিত্র আসন সম্পর্ক
চীন–ভ্যাটিকান সিটি সম্পর্ক বা চীন–পবিত্র আসন সম্পর্ক হল গণপ্রজাতন্ত্রী চীন এবং ভ্যাটিকান সিটির মধ্যকার দ্বিপাক্ষিক সম্পর্ক। ১৯৫১ সাল থেকে এ দুই দেশের মধ্যে কোনো আনুষ্ঠানিক সম্পর্ক নেই।
ইতিহাস
একটি জটিল সমস্যাকে কেন্দ্র করে বেইজিং সরকার ১৯৫১ সালে পবিত্র আসন'র সাথে সম্পর্ক ছিন্ন করে। ১৯৫০ এবং ১৯৫১ সাল জুড়ে চীন "স্বাধীন ক্যাথলিক সম্প্রদায়" এর বিচ্ছিন্নতার উপর ভ্যাটিকানকে চাপ দিয়ে আসছিল। অনেক পাদ্রীই এ আন্দোলনের বিরোধিতা করেন, এবং চৌ এন-লাই মধ্যপন্থা অনুস্ররণ করেন। এর পরপরেই মারাত্মক বিতর্ক দেখা দেয়, যে পবিত্র আসন ইন্টারনানশিয়েচার ১৯৩০-এর সময়ের একটি মর্টার তার বাড়ি থেকে ছুড়ে ফেলেন। অ্যান্টনিও রিভা নামের এক ব্যবসায়ী মর্টারটি লক্ষ্য করেন এবং এর অকার্যরত একটি অংশ বাড়িয়ে অ্যান্টিক হিসেবে সংগ্রহে রাখার জন্য নিয়ে আসেন। সমাজতান্ত্রিকেরা রিভার দুর্লভ শিল্পবস্তু দেখতে পেয়ে মাও ৎসে-তুংকে ক্ষমতাচ্যূত করার ষড়যন্ত্রে লিপ্ত থাকার অভিযোগে তাকে আটক করেন। রিভা এ অভিযোগ অস্বীকার করে। তার মৃত্যুদণ্ড হয় এবং ফলশ্রুতিতে "এসপিওনাজ" এর অভিযোগে দেশটি থেকে ভ্যাটিকার সিটির কূটনৈতিক মিশন সরিয়ে নেওয়া হয়। তার্সিসিও মার্টিনা, আঞ্চলিক অ্যাপস্টোলিক প্রিফেক্টকে আজীবন কারাদণ্ডে দণ্ডিতে করা হয়, এবং ১৯৬১ সালে তিনি মৃত্যুবরণ করেন। অন্য চার "ষড়যন্ত্রকারীদের" এর চেয়ে নিম্ন সময়সীমার কারাদণ্ডে দণ্ডিত করা হয়। বেইজিং সরকার সম্পর্ক পুনঃস্থাপনের জন্য দুটি শর্ত দেন। প্রথমটি হল পবিত্র আসন "চীনের কোনো প্রকার ধর্মীয় বিষয়ে হস্তক্ষেপ করবে না" এবং দ্বিতীয়টি হল, বেইজিংয়ের এক-চীন নীতি মত অনুসরণ করতে হবে, অর্থাৎ তাইপেই সরকারের সাথে সম্পর্ক ভেঙে দিতে হবে যেটি আর্চবিশপ রিবেরির নির্বাসনের পর স্থাপিত হয়েছিল। জাতিসংঘ চীনের সরকার হিসেবে বেইজিং সরকারকেই স্বীকৃতি দিয়েছে, যা এখন চার্ক দ্য অ্যাফেয়ার্স লেভেলে মেনে চলা হয়। পবিত্র আসন জানায় যে দ্বিতীয় শর্ত মানতে তাদের কোনো আপত্তি নেই, কিন্তু প্রথম শর্তটির কনক্রিটের ন্যায় শক্ত আলোচনার প্রয়োজন আছে। তর্কের মূল বিষয় ছিল চীনের মূল ভূখণ্ডে ক্যাথলিক বিশপের নিয়োগ, যা বর্তমানে চাইনিজ প্যাট্রিওটিক ক্যাথলিক এসোসিয়েশন (সিপিসিএ) হিসেবে পরিচিত। নিয়োগের ক্ষেত্রে কখনও কখনও পবিত্র আসনের সাথে একমত হওয়া যেত, আবার কখনও কখনও সরাসরি মতানৈক্য হত। পিআরসি সরকারের মত ছিল যে বিশপ ের নিয়োগ তারাই দিতে পারে আর পবিত্র আসনের মত ছিল যে বিশপ নিয়োগের অধিকার রয়েছে কেবলমাত্র পোপের, কিছু ক্ষেত্রে সাধারণ কর্তৃপক্ষের পরামর্শ অনুযায়ী।
২০০৭ সালে পবিত্র আসন পিআরসি'র সাথে আনুষ্ঠানিকভাবে সন্ধি করার চেষ্টা করে। রোমান ক্যাথলিক চার্চের গুরুত্বপূর্ণ বিশপেরা এধরনের কূটনৈতিক পদক্ষেপ গ্রহণ সম্ভব বলে মতপ্রকাশ করেন, এবং পিআরসি বর্তমান আরো বেশি ধর্মীয় স্বাধীনতা দিচ্ছে বলে জানায়। বর্তমান চীনের মূল ভূখণ্ডে চার্চের যাজকতন্ত্র নিয়ে কম মাথা ঘামানো হচ্ছে বলেও মনে করেন তারা।
২০০৭ সালের সেপ্টেম্বর মাসে পিআরসি কর্তৃপক্ষ কর্তৃক ফাদার জোসেফ লি শানের নিয়োগকে ভ্যাটিকান "অঘোষিত অনুমোদন" হিসেবে অভিহিত করে। ২০০৮ সালের মে মাসে চীনের মূল ভূখণ্ড থেকে আগত চায়না ফিলহার্মোনিক অর্কেস্ট্রা ভ্যাটিকানের অভ্যন্তরে পোপের জন্য একটি কনসার্টের আয়োজন করে, যাকে বিশ্লেষকেরা দুই দেশের "পুনর্মিলনের সংকেত" হিসেবে দেখেন। ২০১৩ সালের মার্চ মাসে পোপ ফ্রান্সিসের অভিষেকের পর তিনি গণমাধ্যমে দেওয়া একটি সাক্ষাৎকারে চীনে যাবার ইচ্ছা এবং চীনের সাথে বিদ্যমান সম্পর্ক পুনর্গঠনের প্রত্যয় ব্যক্ত করেন। ২০১৪ সালের আগস্ট মাসে দক্ষিণ কোরিয়ায় হতে যাওয়া পেপাল সফরের সময় চীন পোপের জন্য তাদের বিমানবন্দর খুলে দেয় এবং চীন থেকে চলে যাবার সময় একটি টেলিগ্রামে পোপ চীনের জনগণকে "শুভেচ্ছা" জানান বলেও জানা গেছে।
তবুও ক্যাথলিক চার্চ এবং পিআরসির মধ্যকার সম্পর্ক বেশকিছু ক্ষেত্রে এখনও স্বাভাবিক হতে পারেনি। চার্চের অভ্যন্তরে কার্ডিনাল জোসেফ জেন জে-কিউন, হংকং-এর রোমান ক্যাথলিক ডায়োসেজ বিশপ এমিরেটাস প্রমুখ সমালোচকদের উপস্থিতি এর অন্যতম কারণ।
১৯৯০-এর শেষ দিকে বেইজিং-এর রোমান ক্যাথলিক আর্চডায়োসেজের কর্মকর্তারা ধারণা করে যে কোনোদিন হয়ত এটিই পবিত্র আসন'র দূতাবাস হিসেবে ব্যবহৃত হবে। এ কথার মাধ্যমে তারা আর্চডায়োসেজ অব্যবহৃত স্থাপত্যক্ষেত্রে স্বাতন্ত্র্যসূচক বৈশিষ্ট্যধারী এ প্রাসাদকে ভেঙে ফেলা থেকে রক্ষা করতে চায়। এ ভবনটি চাওনেই নম্বর ৮১তে অবস্থিত, এবং হানাবাড়ির তালিকভুক্ত।
হামরাউল আসাদ অভিযান
হামরাউল আসাদ অভিযান (غزوة حمراء الأسد), ৩ হিজরির ৮ শাওয়াল (৬২৫ খ্রিষ্টাব্দ) উহুদের যুদ্ধের পরদিন কুরাইশরা মক্কা ফিরে যাওয়ার সময় সংঘটিত হয়। যুদ্ধের পর কুরাইশরা মুসলিমদেরকে চূড়ান্তভাবে উৎখাত করতে চাইছিল। মুহাম্মাদ এই প্রচেষ্টা সফলভাবে প্রতিহত করেন। ফলে কুরাইশরা আক্রমণ না করে ফিরে যায়।
অভিযান
মুসলিমরা অগ্রসর হয়ে মদিনা থেকে আট মাইল দূরের হামরাউল আসাদে পৌছে শিবির স্থাপন করে। এখানে মাবাদ ইবনে আবু মাবাদ আল-খুজাআ মুহাম্মাদ এর কাছে উপস্থিত হয়ে ইসলাম গ্রহণ করেন। কুরাইশরা যাতে মদিনা আক্রমণ করতে না পারে সে উদ্দেশ্যে মুহাম্মাদ  তাকে দায়িত্ব দিয়ে প্রেরণ করেন।
এসময় কুরাইশরা মদিনা থেকে ছত্রিশ মাইল দূরে রাওহায় শিবির স্থাপন করেছিল। মুহাম্মাদ এর আশঙ্কা অনুযায়ী তারা মদিনা আক্রমণ করতে চাইছিল। সংখ্যায় ভারী হওয়া সত্ত্বেও বিজয়ী না হওয়ার ফলে তারা একে আত্মসম্মানের হানি হিসেবে দেখে। এছাড়া লুটপাটের উদ্দেশ্যে যুদ্ধে আসা অন্যান্য গোত্রগুলিও যুদ্ধে সফলতা না পাওয়ায় হতাশ হয়েছিল। কুরাইশ নেতাদের মধ্যে শুধু সাফওয়ান ইবনে উমাইয়া আক্রমণের বিরোধিতা করেছিলেন। তার মত ছিল যে এর ফলে উহুদে অংশ নেয়নি এমন লোকেরাও কুরাইশদের বিরুদ্ধে লড়াইয়ে নামবে। কিন্তু বাকিরা তার মত মেনে নেয়নি এবং মদিনার দিকে ফিরে আক্রমণের সিদ্ধান্ত নেয়।
কুরাইশদের সিদ্ধান্ত গ্রহণের পর মাবাদ সেখানে উপস্থিত হন। কুরাইশরা মদিনা আক্রমণ করবে জানতে পারার পর কৌশল হিসেবে তিনি আবু সুফিয়ানকে জানান যে মুসলিমরা এক বিরাট বাহিনী গঠন করে কুরাইশদের দিকে অগ্রসর হচ্ছে এবং তাতে মদিনার প্রত্যেক মুসলিম যোগ দিয়েছে। এর ফলে আবু সুফিয়ান মদিনার দিকে অগ্রসর না হওয়ার সিদ্ধান্ত নেন এবং কুরাইশদেরকে মক্কা ফিরে যাওয়ার নির্দেশ দেন। তবে ফেরার পূর্বে খাদ্য আনার উদ্দেশ্যে সেই স্থান দিয়ে মদিনাগামী আবু কায়েস গোত্রের এক কাফেলাকে বলেন যাতে মদিনা পৌছে মুহাম্মাদ কে বলা হয় যে কুরাইশরা মুসলিমদেরকে নির্মূল করার জন্য দ্বিতীয়বার আক্রমণের সিদ্ধান্ত নিয়েছে। খবর পৌছে দেয়ার বিনিময়ে তাদেরকে প্রচুর পরিমাণে কিসমিস প্রদানের প্রতিশ্রুতি দেয়া হয়।
বন্দী কুরাইশ
হামরাউল আসাদে তিনদিন অবস্থানের পর মুসলিমরা মদিনায় ফিরে আসে। ফেরার পূর্বে আবু আজ্জাহ জুমাহিকে গ্রেপ্তার করা হয়। এই ব্যক্তি ইতিপূর্বে বদরের যুদ্ধে বন্দী হয়েছিল। দরিদ্র এবং ঘরে কন্যা সন্তান থাকায় তাকে কোনো মুক্তিপণ দিতে হয়নি। ভবিষ্যতে মুসলিমদের বিরুদ্ধে অস্ত্রধারণ করবে না এই শর্তে তাকে মুক্তি দেয়া হয়েছিল। কিন্তু সে ওয়াদা ভঙ্গ করে উহুদের যুদ্ধে অংশ নেয়। পুনরায় সে ক্ষমা চাইলে মুহাম্মাদ তাকে ক্ষমা না করে হত্যার নির্দেশ দেন। যুবাইর ইবনুল আওয়াম এই নির্দেশ বাস্তবায়ন করেন। অন্য একটি সূত্রানুযায়ী আসিম ইবনে সাবিত তাকে হত্যা করেছিলেন।
মক্কার এক গুপ্তচর মুয়াবিয়া ইবনে মুগিরা ইবনে আবিল আসকেও হত্যা করা হয়েছিল। এই ব্যক্তি উসমান ইবনে আফফানের চাচাত ভাই ছিল। উহুদের দিনে কুরাইশরা ফিরে যাওয়ার সময় সে উসমানের সাথে সাক্ষাত করতে আসে। উসমান তার জন্য মুহাম্মাদ এর কাছে নিরাপত্তা চান। মুহাম্মাদ  তাকে তিন দিন সময় দিয়ে এর ভেতরে মক্কা ফেরার নির্দেশ দেন। কিন্তু সে তথ্য সংগ্রহের জন্য তিন দিনের বেশি মদিনায় অবস্থান করে। মুসলিমরা ফিরে আসার পর সে পালিয়ে যায়। এরপর তাকে হত্যার জন্য জায়েদ ইবনে হারিসা ও আম্মার ইবনে ইয়াসিরকে নির্দেশ দেয়া হয়। তারা তার পিছু নিয়ে তাকে হত্যা করেন।
প্রথম রঘুজী ভোঁসলে
প্রথম রঘুজী ভোঁসলে (জন্ম: ১৬৯৫ - মৃত্য: ১৪ ফেব্রুয়ারি ১৭৫৫) একজন মারাঠা সেনাপতি ছিলেন এবং ছত্রপতি শাহুর রাজত্বকালে পূর্ব-মধ্য ভারতের নাগপুর রাজ্যের শাসক ছিলেন । তার বংশধরগণ ১৮৫৩ সাল পর্যন্ত রাজ্যটি শাসন করেছিলেন।
জেরেমি পোপ
২০২০ সালে পোপ নেটফ্লিক্সের মিনি ধারাবাহিক হলিউড-এ অভিনয় করেন, যার জন্য তিনি সীমিত বা সংকলিত ধারাবাহিক বা চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কারের মনোনয়ন লাভ করেন। ২০২৩ সালে তিনি দি ইনস্পেকশন চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
ফ্রিডরিখ মিশার
ইয়োহানেস ফ্রিডরিখ মিশার (১৩ আগস্ট ১৮৪৪ - ২৬ আগস্ট ১৮৯৫) একজন সুইস চিকিৎসক এবং জীববিজ্ঞানী ছিলেন। তিনিই প্রথম গবেষক; যিনি নিউক্লিক অ্যাসিডকে সফলভাবে পৃথকীকরণ করেন।
কৃষ্ণ অবন্তী প্রাথমিক বিদ্যালয়, হ্যারো
কৃষ্ণ অবন্তী প্রাথমিক বিদ্যালয়, হ্যারো হলো ব্রিটেনের প্রথম রাষ্ট্রীয় অনুদানপ্রাপ্ত হিন্দু স্কুল। যা ২০০৮ সালে প্রতিষ্ঠা করা হয়।
ফ্রিডরিখ মিশার
জীবনী
মিশার অসংখ্য ফসফেট-সমৃদ্ধ রাসায়নিক উপাদানকে পৃথক করেন। তিনি এর নাম দেন নিউক্লিন (বর্তমানে নিউক্লিক এসিড নামে পরিচিত)। তিনি ১৮৬৯ সালে জার্মানীর টুবিনগেন বিশ্ববিদ্যালয়ের ফেলিক্স হোপ-সেইলারের পরীক্ষাগারে শ্বেত রক্ত কণিকা থেকে নিউক্লিক এসিড পৃথক করেন। যার ফলে বংশগতির বাহক ডিএনএ শনাক্তকরণে নতুন পথের সূচনা হয়। আলব্রেখট কসেলও পরবর্তীতে নিউক্লিক এসিডকে পৃথক করতে সমর্থ হন। পরবর্তীতে ফ্রেডরিখ মিশার নিউক্লিক এসিড বংশগতির সাথে যুক্ত বলে ধারণা দেন।
মিশারের জন্ম হয় বিজ্ঞানী পরিবারেই। তার পিতা জোহান এফ. মিশার ছিলেন একজন গবেষক এবং তার চাচা ভিলহেল্ম হেজ ছিলেন বেসেল বিশ্ববিদ্যালয়ের এনাটমি ও ফিজিওলজির অধ্যাপক। উলহেম হেজ সর্বপ্রথম ডেনড্রাইটের আবিষ্কার করেন ।
মিশার বাল্যকাল থেকেই বিজ্ঞানের আবহে বড় হয়ে উঠেন। ছোটবেলায় তিনি বুদ্ধিমান এবং কিছুটা লাজুক ছিলেন। তার সংগীতের প্রতি অনুরাগ ছিল। তিনি বেসেলে চিকিৎসাবিজ্ঞানের উপর পড়াশোনা করেছেন। ১৮৬৫ সালের গ্রীষ্মে তিনি গটিঙেন বিশ্ববিদ্যালয়ে রসায়নবিদ এডল্ফ স্টেকারের সাথে জৈব রসায়নের উপর কাজ করেছেন। কিন্তু সেই বছরই তার টাইফয়েড জ্বর হয় এবং জ্বরের কারণে তার পড়াশুনায় বিঘ্ন ঘটে ও শ্রবণ ক্ষমতা হ্রাস পায়। তথাপি তিনি ১৮৬৮ সালে চিকিৎসাবিদ্যার উপর স্নাতকোত্তর (MD) সম্পন্ন করেন।
মিশারের মনে হয়েছিল দুর্বল শ্রবণ ক্ষমতা তার চিকিৎসা পেশার অগ্রগতিতে প্রতিবন্ধকতা তৈরী করতে পারে। তাই তিনি সিদ্ধান্ত নেন শারীরবৃত্তীয় রসায়ন নিয়েই পড়াশোনা করবেন। পরিবারের সম্মতি নিয়েই জার্মানীতে তখনকার বিখ্যাত বিজ্ঞানী ফেলিক্স হোপ-সেইলারের অধীনে বিজ্ঞান সাধনা করার জন্য চলে আসেন। মিশার কোষের রাসায়নিক গঠন জানার জন্য উৎসুক হয়ে উঠেন। মিশার লসিকাকোষের উপর গবেষণা করার নিমিত্তে লসিকা গ্রন্থি থেকে কোষ আলাদা করে তার উপর প্রাথমিকভাবে গবেষণা শুরু করেন। কিন্তু লসিকা গ্রন্থি থেকে লসিকা কোষ আলাদা করা এবং তার থেকে গবেষণার জন্য পর্যাপ্ত পরিমাণ লসিকা কোষ পাওয়া একইসাথে কষ্টসাধ্য এবং প্রায় অসম্ভবপর ছিল। হোপ-সেইলার মিশারকে নিউট্রোফিল নিয়ে পড়াশুনায় উৎসাহিত করেন। কারণ নিউট্রোফিল হচ্ছে পুঁজের প্রথম ও প্রধান উপাদান; যা সহজে নিকটস্থ হাসপাতাল থেকে প্রাপ্ত সার্জিক্যাল ব্যাণ্ডেজের পুঁজ থেকে পাওয়া সম্ভব। যাইহোক, ব্যাণ্ডেজের কোষের কোনোরুপ ক্ষতিসাধন না করে ধৌত করতে কিছুটা সমস্যার সৃষ্টি হয়।
গবেষণার শুরুতে মিশার কোষের বিভিন্ন প্রোটিনের উপর আলোকপাত করেন এবং প্রোটিনের শ্রেণিবিভাগ করার চেষ্টা করেন। প্রোটিন নিয়ে গবেষণাকালীন সময়ে লক্ষ্য করেন, যখন দ্রবণে এসিড যুক্ত করা হয় তখন কিছু বস্তু অধঃক্ষিপ্ত হয়। যখন ক্ষার যোগ করা হয় তখন পুনরায় দ্রবীভূত হয়। মিশারের এই লক্ষণীয় বস্তুতিই হলো ডিএনএ। যার নামকরণ সেসময়ে নিউক্লিন করা হয়েছে। তিনি ১৮৬১ সালে তার এই রোমাঞ্চকর আবিষ্কারের কথা চাচা ভিলহেল্ম হেজকে চিঠির মাধ্যমে জানান, "লঘু এলকাইল দ্রবণ দ্বারা করা আমার পরীক্ষণে যে নতুন দ্রব পাওয়া গিয়েছে, তা পানিতে দ্রবীভূত হয় না, এসিটিক এসিডে দ্রবীভূত হয় না, উচ্চমাত্রার হাইড্রো ক্লোরিক এসিডের মিশ্রণে দ্রবীভূত হয় না, দ্রবীভূত হয় না লবণ এর দ্রবণে। এবং এটি পরিচিত প্রোটিনের সাথেও মিলে না।"নিউক্লিনের উপর বিস্তর গবেষণার পর তিনি নির্ণয় করেন, নিউক্লিনে প্রোটিনের ন্যায় সালফার নেই কিন্তু ফসফরাস রয়েছে। হপার সেইলারও উল্লেখ করেন তখন পর্যন্ত আবিষ্কৃত কোনো বস্তুর সাথে মিশারের আবিষ্কার মিল নেই।
মিশার নিউক্লিনের উৎস হিসেবে স্যামন মাছের শুক্রাণুকে নিয়ে পরীক্ষা চালান। তিনি স্যামন মাছের শুক্রাণু থেকে পর্যাপ্ত পরিমাণ নিউক্লিন পৃথক করতে সমর্থন হন এবং গবেষণার জন্য আরো জটিল প্রটোকল তৈরী করেন। তিনি পূর্বোক্ত গবেষণা পুনরায় করেন এবং নিশ্চিত হন যে, নিউক্লিন শুধুমাত্র কার্বন, নাইট্রোজেন এবং হাইড্রোজেন দ্বারা গঠিত। এতে সালফারের কোনো উপস্থিতি নেই বরং উল্লেখযোগ্য পরিমাণ ফসফরাস আছে। তিনি স্যামন মাছের শুক্রানুর নিউক্লিনে ফসফরাস অক্সাইডের ভর নির্ধারণ করেন ২২.৫ শতাংশ, যা বর্তমানে নির্ণীত পরিমাণ ২২.৯% এর খুব কাছাকাছি। তিনি এও উল্লেখ করেন ফসফরাস নিউক্লিনের ভিতর নিউক্লিক এসিড হিসেবে থাকে। আরো বলেন নিউক্লিন বহু ক্ষারবিশিষ্ট এক প্রকার জৈব যোগ যাতে কমপক্ষে এমনকি চারটি ক্ষারও থাকে। যা আজকের যুগে প্রমাণিত। তিনি তার ছাত্ররা নিউক্লিক এসিডের রসায়নের উপর বিস্তর গবেষণা করেন, কিন্তু এর কার্যক্রম তারা উৎঘাটন করতে পারেন নি। যাইহোক, তার আবিষ্কারের হাত ধরেই বংশগতির বাহক নিউক্লিক এসিডকে শনাক্ত করা সম্ভব হয়েছে।
শ্বাস প্রশ্বাসের সময় রক্তে কার্বন ডাই অক্সাইডের ঘনমাত্রা বর্ণনা করার জন্যও মিশার পরিচিত
নিকি চ্যাপল
নিকি চ্যাপল (জন্ম ১৯৮১) একজন অস্ট্রেলীয় দূরপাল্লার দৌড়বিদ যিনি ১০,০০০ মিটার এবং ম্যারাথনে ইভেন্ট জিতেছেন।
ফ্রিডরিখ মিশার
জীবনী
৫১ বছর বয়সে ১৮৯৫ সালে যক্ষ্মায় আক্রান্ত হয়ে তিনি মারা যান। টুবিংগেনে অবস্থিত ম্যাক্স প্ল্যাঙ্ক সোসাইটি র একটি পরীক্ষাগার ও বাসেলে অবস্থিত গবেষণাগারের নাম; তার নামে নামকরণ করা হয়।
নিকি চ্যাপল
১২ ডিসেম্বর ২০১৩ মেলবোর্নে তিনি ২০১৩-১৪ অস্ট্রেলিয়ান অ্যাথলেটিক্স চ্যাম্পিয়নশিপ মহিলাদের ১০,০০০ মিটার ৩২ মিনিট ৫৬.২২ সেকেন্ড সময় নিয়ে জিতেছিলেন।
১২ অক্টোবর ২০১৪-এ তিনি মেলবোর্ন ম্যারাথনে ২ ঘন্টা ২১ মিনিট ০৫ সেকেন্ড সময় নিয়ে মহিলাদের ইভেন্ট জিতেছিলেন।
বিশ্ব ক্যান্সার দিবস
বিশ্ব ক্যান্সার দিবস একটি আন্তর্জাতিকভাবে প্রতিপালিত দিবস। প্রতি বৎসর ৪ ফেব্রুয়ারি বিশ্ব ক্যান্সার দিবস বা বিশ্ব ক্যান্সার সচেতনা দিবস পালন করা হয়। এই দিনটিতে বিশ্ব স্বাস্থ্য সংস্থা(WHO) ক্যান্সার প্রতিরোধ এবং ক্যান্সার রোগীদের জীবন ধারার মান উন্নয়নে ইন্টারন্যাশানাল ইউনিয়ন এগেনষ্ট ক্যান্সার (International Union Against Cancer)-কে সহায়তা করে থাকে ।
আলেক্‌সঁদ্র ইয়েরসাঁ
আলেক্‌সঁদ্র এমিল জঁ ইয়েরসাঁ (Alexandre Yersin) (২২শে সেপ্টেম্বর, ১৮৬৩ - ১লা মার্চ, ১৯৪৩) একজন ফরাসি-সুইজারল্যান্ডীয় চিকিৎসক ও ব্যাকটেরিয়া বিজ্ঞানী। তিনি বিউবনিক প্লেগ রোগের জন্য দায়ী ব্যাকটেরিয়ার আবিস্কারক হিসেবেই প্রধানত পরিচিত, যা পরবর্তীতে তার সম্মানার্থে তার নামানুসারে (ইয়েরসিনিয়া পেস্টিস) নামে পরিচিত হয়।
জন্ম ও শিক্ষা
ইয়েরসাঁ ১৮৬৩ সালের ২২ সেপ্টেম্বর ওবন, ভো ক্যান্টন, সুইজারল্যান্ড জন্মগ্রহণ করেন; তবে তার পরিবার ফ্রান্স থেকে আগত। তিনি ১৮৮৩ ও ১৮৮৪ সালে সুইজারল্যান্ডের লোজান শহরে চিকিৎসাশাস্ত্রে অধ্যয়ন করেন; এরপর জার্মানির মারবুর্গ এবং পরবর্তীতে ১৮৮৬ সাল পর্যন্ত প্যারিসে শিক্ষা গ্রহণ করেন।
মৃত্যু
দ্বিতীয় বিশ্বযুদ্ধ চলাকালে ১৯৪৩ সালে তিনি নেহ ত্রাং শহরে নিজ বাসভবনে মৃত্যুবরণ করেন।
সম্মাননা
আলেক্‌সঁদ্র ইয়েরসাঁ ভিয়েতনামে একজন পরিচিত ও সম্মানিত ব্যক্তিত্ব এবং সেখানে তাকে ভালোবেসে অং নাম (মি. নাম/পঞ্চম) নামে ডাকা হয়। ভিয়েতনামের স্বাধীনতা লাভের পর সেখানকার রাস্তা তার নামে নামাঙ্কিত করা হয় ও তার সমাধিতে একটি প্যাগোডা তৈরী করা হয়। ভিয়েতনামের নেহ ত্রাং-এ অবস্থিত তার বাড়িটি বর্তমানে ইয়েরসাঁ জাদুঘর হিসেবে ব্যবহৃত হয়। ডাক্তার ইয়েরসাঁকে সাইগন শহর থেকে ৩০০ কি.মি. উত্তর-পশ্চিমে অবস্থিত ডা লাট শহরের স্থান নির্বাচনের জন্য কৃতিত্ব দেয়া হয়। এখানে তার নামানুসারে ১৯২০ সালে একটি বিদ্যালয় ও ২০০০ সালে একটি বিশ্ববিদ্যালয় প্রতিষ্ঠিত হয়েছে।
তিনি ১৯৩৪ সালে পাস্তুর ইনস্টিটিউটের সম্মানিত সভাপতি হিসেবে এবং একজন প্রশাসনিক সভার সভ্য নির্বাচিত হন।
ট্রান্সজর্ডান আমিরাত
ট্রান্সজর্ডান আমিরাত (Arabic: إمارة شرق الأردن Imārat Sharq al-Urdun), এছাড়াও ট্রান্সজর্ডান এবং ট্রান্সজর্ডানিয়া বলেও পরিচিত, ছিল ১৯২১ সালে প্রতিষ্ঠিত একটি ব্রিটিশ প্রটেক্টরেট। কায়রো সম্মেলনের পর মেন্ডেটরি ইরাকের মত হাশিমি রাজবংশ এই প্রটেক্টরেট শাসন লাভ করে। এই অঞ্চল সরকারিভাবে ফিলিস্তিনে ব্রিটিশ মেন্ডেটের আওতাধীন ছিল। তবে মেন্ডেটরি প্যালেস্টাইন থেকে এর শাসন সম্পূর্ণ স্বায়ত্ত্বশাসিত ছিল। ১৯৪৬ সালে আমিরাত স্বাধীন রাষ্ট্রে পরিণত হয়। ১৯৪৮ সালে ট্রান্সজর্ডানের নাম বদলে জর্ডান হাশিমি রাজতন্ত্র রাখা হয়।
উত্তর পূর্ব দিল্লি জেলা
উত্তর পূর্ব দিল্লি হল ভারতের দিল্লির এগারোটি প্রশাসনিক জেলার একটি। জেলাটি ১৯৯৭ সালে প্রতিষ্ঠিত হয়। উত্তর পূর্ব দিল্লির পশ্চিমে যমুনা নদী, উত্তর ও পূর্বে গাজিয়াবাদ জেলা, দক্ষিণে পূর্ব দিল্লি এবং পশ্চিম দিকে যমুনাসহ উত্তর দিল্লি রয়েছে। ২০২০ সালের ফেব্রুয়ারিতে নাগরিকত্ব সংশোধন আইনের প্রতিবাদের কারণে উত্তর পূর্ব দিল্লিতে দাঙ্গা হয়। দাঙ্গায় ২৭ জন মারা যায় এবং শতাধিক আহত হয়।
জনসংখ্যার উপাত্ত
২০১১ সালের আদমশুমারি অনুসারে, উত্তর পূর্ব দিল্লির জনসংখ্যা ছিল ২২,৪১,৬২৪, যা মোটামুটি লাতভিয়া বা মার্কিন যুক্তরাষ্ট্রের নিউ মেক্সিকোর সমান। জনসংখ্যায় এটি ভারতের জেলাগুলির মধ্যে ২০২ তম (মোট ৬৪০টির মধ্যে )। জেলার জনসংখ্যার ঘনত্ব হল ৩৬,১৫৫ জন প্রতি বর্গকিলোমিটারে (৯৩,৬৪০ জন/বর্গমাইল)। ২০০১-২০১১ এর দশকে জনসংখ্যার বৃদ্ধির হার ছিল ২৬.৭৮%। উত্তর পূর্ব দিল্লিতে লিঙ্গের অনুপাত হল প্রতি ১০০০ জন পুরুষের বিপরীতে ৮৮৬ জন মহিলা, এবং সাক্ষরতার হার হল ৮৩.০৯%।
শহর ও গ্রাম
উত্তর পূর্ব দিল্লিতে নিম্নলিখিত শহরগুলি আছে:
উত্তর-পূর্ব দিল্লির গ্রামগুলিকে তিনটি প্রশাসনিক গ্রামে বিভক্ত করা হয়েছে: শাহদারার কোন উপ-গ্রাম নেই, সীমা পুরলের একটি উপ-গ্রাম, মন্ডোলি এবং সেলাম পুরের বারোটি উপ-গ্রাম রয়েছে:
বরকল থানা
বরকল থানা বাংলাদেশের রাঙ্গামাটি জেলার অন্তর্গত বরকল উপজেলার একটি থানা।
প্রতিষ্ঠাকাল
বরকল থানা গঠিত হয় ১৯২৩ সালে।
প্রশাসনিক এলাকাসমূহ
বরকল উপজেলার ৫টি ইউনিয়নের প্রশাসনিক কার্যক্রম বরকল থানার আওতাধীন।
পাটিয়ালা শালোয়ার
পাতিয়ালা শালোয়ারের সঙ্গে কামিজ অথবা টপ
পাতিয়ালা শালোয়ার বিভিন্ন ধরনের শার্ট (কামিজ) এর সঙ্গে পরা যায়, যেমন খাটো শার্ট, লম্বা শার্ট ইত্যাদি। বর্তমানে অনেক মেয়ে এশিয়া এবং প্রাশ্চাত্যের মিশ্র রূপ দেওয়ার জন্য পাতিয়ালা শালোয়ারের সঙ্গে টি-শার্টও পরেন। তবে সবচেয়ে প্রচলিত এবং ঐতিহ্যবাহী পোশাক হল পাতিয়ালা শালোয়ার এবং খাটো কামিজ।
ডেভিড চেটল
ডেভিড চেটল (জন্ম ১৪ সেপ্টেম্বর ১৯৫১) একজন অস্ট্রেলীয় দূরপাল্লার দৌড়বিদ। তিনি ১৯৭৬ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
পিৎজা হাট
পিৎজা হাট হলো একটি মার্কিন রেঁস্তোরা চেইন এবং আন্তর্জাতিক ফ্র্যাঞ্চাইজি যেটি পিৎজা এবং সালাদ, পাস্তা, প্রভৃতি প্রস্তুত করে। ২০১২ সালের তথ্য অনুযায়ী, মার্কিন যুক্তরাষ্ট্রে ৬০০০ টির বেশি পিৎজা হাট রেস্তোরা এবং অন্য ৯৪টি দেশে ৫,১৩৯ টির বেশি পিৎজা হাট রয়েছে।
ইতিহাস
১৯৫৮ সালের ১৫ জুন পিৎজা হাট প্রতিষ্ঠিত হয়।
বন্ধুত্ব
থাম্ব|বন্ধুদের সাথে আড্ডা
বন্ধুত্ব হলো মানুষের মধ্যে পারস্পরিক বিশেষ সম্পর্ক। আত্মার শক্তিশালী বন্ধন হল বন্ধুত্ব। ওয়ার্ল্ড হ্যাপিনেস ডেটাবেজ গবেষণায় দেখা গেছে যে, ঘনিষ্ঠ বন্ধুত্বের কারণে মানুষ সুখী হয়।
স্থায়ী বন্ধুত্বের কিছু নির্দিষ্ট বৈশিষ্ট্য উপস্থিত থাকে যেমনঃ স্নেহ, সহানুভূতি, সহমর্মিতা, সততা, স্বার্থপরতা, পারস্পরিক বোঝাপড়া, সমবেদনা, একে অপরের সঙ্গ, আস্থা, নিজের যোগ্যতা, অনুভূতি প্রকাশ প্রভৃতি অন্তর্ভুক্ত। বন্ধুত্ব - একে অন্যের সুখে-খুশিতে লাফিয়ে ওঠার; একে অন্যের দুঃখে পাশে দাঁড়ানোর। মন খুলে কথা বলা, হেসে গড়াগড়ি খাওয়া আর চূড়ান্ত পাগলামি করার একমাত্র আধার এ ‘বন্ধুত্ব’। বন্ধুত্ব কোনো বয়স মেনে হয় না, ছোট-বড় সবাই বন্ধু হতে পারে। তবে বন্ধুত্বের মধ্যে যে জিনিসটা অবশ্যই থাকা চাই তা হল ‘ভালোবাসা’। আত্মার সঙ্গে আত্মার টান থাকতেই হবে।
বন্ধু এ শব্দের মাঝেই সব লুকায়িত - এতে কোন বয়স বাধা নয়। কিশোর বয়সের কোন ছেলে বা মেয়ের সাথে যদি তার চেয়ে বড় কারো সাথে বন্ধুত্ব হয় তবে তা তাকে জ্ঞানের পরিসীমা বাড়াতে বিরাট ভূমিকা রাখে। তবে তার জন্য প্রয়োজন পরস্পরের প্রতি বিশেষ যত্ন। অনেক বিষয় ছোট্ট বন্ধু বুঝতে বা মানতে দ্বিধা করবে সে জন্য তকে সব সমসাময়িক দিক থেকে বা বর্তমান সময় উপযোগী বিষয় দিয়ে বুঝানো। তাঁর মনে যেন কোন ভয় না থাকে সে বিষয়ে খোলা মেলা আলোচনা করা। এ জন্য বিভিন্ন দেশের বিভিন্ন বিষয় উপস্থাপন করা। ভালো মন্দ সব কিছু খোলামেলা আলোচনা করা, যাতে আগামীর দিন গুলো সুন্দর ও সুখের হয়। আমাদের পিতা মাতা আমাদের সব থেকে আপন বা কাছের মানুষ হলেও অনেক বিষয় আমরা তাদের সাথে বলতে পারিনা। কিন্তু বন্ধুর সাথে অকপটে সব ভালো মন্দ যত খারপ হোক র্নিদ্বিধায় বলা যায়, আর সেটার নামই প্রকৃত বন্ধু।
উন্নয়নমূলক মনোবিজ্ঞানে বন্ধুত্ব
থাম্ব|প্রিয় বন্ধুদের মধ্যে আনন্দ-দুঃখ ভাগাভাগি (প্রতীকী) ব্যক্তির মানসিক উন্নয়নের প্রতিনিধিত্বকারী পিতামাতার বন্ধনের পরেই হল বন্ধুত্ব। শৈশবের শেষ এবং পূর্ণ প্রাপ্তবয়স্ক হওয়ার পূর্ব পর্যন্ত বন্ধুত্ব সবচেয়ে গুরুত্বপূর্ণ সম্পর্ক। ছেলেবেলার বন্ধুত্ব প্রায়ই খেলনা ভাগাভাগির উপর ভিত্তি করে হয়। একটি ভালো বন্ধুত্ব কিশোর বয়সে স্থাপন করলে পরবর্তী জীবনে তাকে এবং সমাজকে ভালোর দিকে ধাবিত করে।
১৯৭৫ সালে বিগেলো এবং লা গাপিয়া একটি গবেষণায় দেখান যে, একটি ভালো ও স্থায়ী বন্ধু পাওয়ার জন্য শিশুদের ক্রমবর্ধমান জটিল জীবন অতিবাহিত করতে হয়। গবেষণায় ছয় এবং চৌদ্দ বছর বয়সের ৪৮০ জন শিশুদের একটি নমুনা এ ধরনের মানদণ্ড প্রদান করা হয়। তাদের তথ্যে তারা বন্ধুত্ব উন্নয়নের তিনটি পর্যায় প্রদর্শন করে। প্রথম পর্যায়ে শিশুদের শেয়ারিং কার্যক্রম এবং ভৌগোলিক প্রতিকুলতার ওপর জোর গুরুত্ব দিয়েছিলেন। দ্বিতীয় পর্যায়ে তারা জোর গুরুত্ব দিয়েছিলেন বিশ্বাস, আনুগত্য, এবং প্রতিশ্রুতি ওপর। চূড়ান্ত পর্যায়ে তারা গুরুত্ব দিয়েছিলেন ক্রমবর্ধমান আকাঙ্ক্ষিত অনুরূপ মনোভাব, মূল্যবোধ ও স্বার্থ এর ওপর। বের্ন্ডটের মতে, ভালো বন্ধুত্বের ফলাফল শিশুরা সামাজিক আচরণ, অধিক অন্তরঙ্গতা, এবং অন্যান্য ইতিবাচক বৈশিষ্ট্যের মাধ্যমে প্রকাশ করে।অন্যথায়, তারা বন্ধুত্বে অস্থির হয় অধিক দ্বন্দ্ব, আধিপত্য, এবং অন্যান্য নেতিবাচক বৈশিষ্ট্যের প্রকাশ করে।
বিশ্ব বন্ধুত্ব দিবস
সত্যি কথা বলতে, বন্ধু দিবসের উত্‍পত্তি বা কারণ ঠিক কী তা সঠিকভাবে বলা মুশকিল। তবে তত্‍কালীন রাজনৈতিক ও সামাজিক অবস্থা অর্থাৎ‍ প্রথম বিশ্বযুদ্ধের ভয়াবহতা, বিশৃঙ্খলা ও হিংস্রতা মানুষের মধ্যে অনেকটাই বন্ধ‍ুর অভাব তৈরি করেছিলো বলে অনেকের অভিমত। ফলে রাষ্ট্রীয়ভাবে বন্ধু দিবস পালন করার ধারণা এসেছিল বলে অনেকে মনে করেন।
এক সূত্র অনুযায়ী, বন্ধু দিবসের শুরু হয়েছিলো অনেক আগে। ১৯১৯ সালে আগস্টের প্রথম রোববার বন্ধুরা নিজেদের মধ্যে কার্ড, ফুল, উপহার বিনিময় করতো। ১৯১০ সালে জয়েস হলের প্রতিষ্ঠিত হলমার্ক কার্ড বন্ধু দিবস পালনের রীতিকে আরও এক ধাপ এগিয়ে নিয়েছিলো।
আবার জানা যায়, ১৯৩৫ সালে আমেরিকার সরকার এক ব্যক্তিকে হত্যা করে। দিনটি ছিল আগস্টের প্রথম শনিবার। তার প্রতিবাদে পরদিন ওই ব্যক্তির এক বন্ধু আত্মহত্যা করেন। এরপর থেকে জীবনের নানা ক্ষেত্রে বন্ধুদের অবদানের প্রতি সম্মান জানাতে আমেরিকান কংগ্রেসে ১৯৩৫ সালে আগস্টের প্রথম রোববারকে বন্ধু দিবস হিসেবে পালনের সিদ্ধান্ত নেয়।
পরবর্তীতে বন্ধু দিবসের দিন তারিখ বদলানো হয়েছিল। ১৯৫৮ সালের ২০ জুলাই, “World Friendship Crusade” এর প্রতিষ্ঠাতা “Dr. Ramón Artemio Bracho” বন্ধুদের সঙ্গে প্যারাগুয়ের পুয়ের্তো পিনাসকোতে এক নৈশভোজে এ প্রস্তাব উত্থাপন করেন। সে রাতেই এই প্রতিষ্ঠানটি প্রতিষ্ঠা পায় এবং ৩০ জুলাই বিশ্বব্যাপী বন্ধু দিবস পালনের জন্য জাতিসংঘে প্রস্তাব পাঠায়। প্রায় ৫৩ বছর পর, ২০১১ সালের ২৭ জুলাই জাতিসংঘের সাধারণ পরিষদে ৩০ জুলাইকে “বিশ্ব বন্ধু দিবস” হিসেবে নির্ধারণ করা হয়।
বন্ধু দিবস বিভিন্ন দেশে বিভিন্ন তারিখে পালন করা হয়। তবে এখনও বাংলাদেশ-ভারতসহ বিশ্বের বিভিন্ন দেশে আগষ্টের প্রথম রোববারই বন্ধু দিবস হিসেবে পালিত হয়ে আসছে। আবার কোনো কোনো দেশে ০৮ এপ্রিল বন্ধু দিবস হিসেবে পালন করা হয়। সংগৃহীত
পাসেও আ ওরিইয়াস দেল মার
ইতিহাস
১৯০৯ সালের, চার চারটি মার্কিন যুক্তরাষ্ট্রের শহরগুলিতে প্রদর্শনী থেকে ফিরে এসে, হোয়াকিন সোরোইয়া বসন্ততে, পাসেও আ লা ওরিয়া দেল মার রঙিন তৈল চিত্র চিত্রাঙ্কন করেন। নিউইয়র্কে তার সাফল্যের কথা ধরা পরে, তার চিত্রের স্পন্দনশীল রঙের ব্যবহারে যেমন মুক্ত ব্রাশ এবং হালকা রঙ।
১৯১১ সাল থেকে, চিত্রকলা স্টুডিওতে ক্যানভাসটি পাওয়া যায় এবং ১৯৩২ সাল থেকে হোয়াকিন সোরোইয়ার জাদুঘর সংগ্রহের সংখ্যা ০০৮৩৪।
বিবরণ
মার্কিন যুক্তরাষ্ট্রে তার সাফল্যের পর, হোয়াকিন সোরোইয়া ১৯০৯ সালে ভ্যালেন্সিয়া উপকূলে "ক্যানো অন দ্য কোস্ট" বা "পাসেও আ লা ওরিয়া দেল মার" বা ইংরাজিতে "বিচ অফ দ্য ওয়াক" নামেও পরিচিত রঙিন তৈল চিত্র চিত্রাঙ্কন করেন। তৈল চিত্রটিতে উঠে আসে, ভ্যালেন্সিয়া সৈকতে সূর্যাস্ত সময়ে হাতে একটি ছাতা নিয়ে চিত্রশিল্পীর স্ত্রী, জোয়াকিম সঙ্গে তাদের বড় মেয়ে ক্লোথিল্ড গার্সিয়ার হাঁটার দৃশ্য। রঙিন তৈল চিত্রটির উচ্চতা ২০৫ সেমি এবং প্রস্থ ২০০ সেমি। এখন এটি মাদ্রিদের মেসো সোরোলার সংগ্রহের অংশ।
প্রমাণ
শিল্পীর মৃত্যু পর্যন্ত ক্যানভাসটি তার কাছে ছিল। তার উইল অনুসারে তিনি তার পুত্র হোয়াকিন সোরোইয়া গার্সিয়াকে ছবিটি দিয়ে যান এবং তিনি তার পিতামাতার পূর্বের বাড়িতে, যা সোরোইয়া জাদুঘর রুপান্তরিত হয়েছিল, তার প্রথম পরিচালকও ছিলেন। ১৯৩১ সালে, সোরোইয়ার স্ত্রী ক্লটিল্ড, উইল করে যান, যার অনুসারে স্প্যানিশ সরকারকে তার বাড়িটি দান করা এবং বর্ণনামূলক তালিকা দিয়েছিলেন যাতে হোয়াকিন সোরোইয়া জাদুঘরের প্রতিষ্ঠিা করতে সুবিধা হয়। তার পুত্রও হোয়াকিন সোরোইয়া গার্সিয়া তার মায়ের উদার উদাহরণ অনুসরণ করেছিলেন এবং ১৯৪৮ সালে তার মৃত্যুর পর স্প্যানিশ সরকারকে "পাসেও আ লা ওরিয়া দেল মার" চিত্রকলার পাশাপাশি তার পিতার অন্যান্য কাজগুলিও দান দিয়েছিলেন। যে সময় থেকে, এটি মাদ্রিদের সোরোইয়া জাদুঘরের সংগ্রহের অংশ।
২০১৬ আইসিসি বিশ্ব টুয়েন্টি২০ প্রস্তুতিমূলক খেলা
২০১৬ সালের আইসিসি বিশ্ব টুয়েন্টি২০ প্রতিযোগিতা উপলক্ষে সর্বমোট ১৮টি প্রস্তুতিমূলক খেলা অনুষ্ঠিত হয়। অংশগ্রহণকারী সকল দল ৪ থেকে ১৮ মার্চের মধ্যে এ খেলাগুলোয় প্রতিদ্বন্দ্বিতা করে।
জন চিটিক (মল্লক্রীড়াবিদ)
জন চিটিক (জন্ম ২৯ অক্টোবর ১৯৩৭) একজন অস্ট্রেলীয় হার্ডলার। তিনি ১৯৫৬ গ্রীষ্মকালীন অলিম্পিক এবং ১৯৬০ গ্রীষ্মকালীন অলিম্পিকে ১১০ মিটার হার্ডলসে প্রতিদ্বন্দ্বিতা করেছিলেন।
মোহন বৈদ্য
মোহন বৈদ্য (मोहन वैद्य) হচ্ছেন নেপালের বিপ্লবী মাওবাদী। তিনি নেপালের বিপ্লবী মাওবাদী কমিউনিস্ট পার্টির সভাপতি। এই কমিউনিস্ট পার্টিটি ২০১২ সালে নেপালের কমিউনিস্ট পার্টি (মাওবাদী-কেন্দ্র) থেকে বিচ্ছিন্ন হয়ে গঠিত হয়।
বৈদ্য ১৯৮৫ সালে যখন কমিউনিস্ট পার্টি অব নেপাল (মশাল) গঠিত হয় তখনই নেতা হয়ে ওঠেন।
১৯৮৬ সালে, মোহন বৈদ্য সিপিএন (মশাল) এর সাধারণ সম্পাদক হিসেবে দায়িত্ব পালন করছিলেন যখন তিনি রাজা বীরেন্দ্রের বিরুদ্ধে সশস্ত্র বিদ্রোহের ডাক দেন। এই প্রচেষ্টাগুলি শেষ পর্যন্ত ব্যর্থ হয়েছিল যার ফলে সেক্টর কাণ্ড নামে পরিচিত ঘটনায় বেশ কয়েকজন বিপ্লবীকে গ্রেপ্তার করা হয়েছিল। এতে বৈদ্যকে তীব্র অভ্যন্তরীণ সমালোচনার মুখে পড়তে দেখা যায় যার পরিণতিতে তার পদত্যাগ ঘটে এবং পুষ্প কমল দাহাল স্থলাভিষিক্ত হয়।
নেপালের গৃহযুদ্ধের শান্তি প্রক্রিয়ার সময় বৈদ্যকে অন্তর্ভুক্ত করা হয়নি কারণ তিনি ভারতীয় কারাগারে বন্দি সময় কাটাচ্ছিলেন।পরে তিনি চুক্তির সময় মাওবাদী প্রতিনিধিদের দ্বারা নেওয়া সিদ্ধান্তের সমালোচনা করেন।
দেওয়ান ফরিদ গাজী
দেওয়ান ফরিদ গাজী (১ মার্চ ১৯২৪–১৯ নভেম্বর ২০১০) একজন বাংলাদেশি রাজনীতিবিদ ও মুক্তিযুদ্ধের সংগঠক যিনি সংসদ সদস্য ও প্রতিমন্ত্রী ছিলেন।
জন্ম ও প্রাথমিক জীবন
ফরিদ গাজী ১ মার্চ ১৯২৪ সালে তৎকালীন হবিগঞ্জ মহকুমার নবীগঞ্জের দিনারপুর পরগনার দেবপাড়া গ্রামেে এক জমিদার পরিবারে জন্মগ্রহণ করেন। তার স্ত্রী আলম রওশন চৌধুরী, তাদের ৬ ছেলে ২ মেয়ে। ছেলে গাজী মোহাম্মদ শাহনওয়াজ, হবিগঞ্জ-১ আসনের সংসদ সদস্য।
রাজনৈতিক জীবন
দেওয়ান ফরিদ গাজী বাংলাদেশ আওয়ামী লীগের উপদেষ্টা পরিষদের সদস্য ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন।
১৯৫০ সালে তিনি সিলেট গভর্নমেন্ট হাইস্কুল ও রসময় মেমোরিয়াল হাই স্কুলে শিক্ষকতা করতেন। ১৯৫১ সালে আওয়ামী মুসলিম লীগের সিলেট কমিটি গঠনে ভূমিকা পালন করেন। ১৯৫৩ সালে তদানীন্তন সিলেট মহকুমা আওয়ামী মুসলিম লীগের যুগ্ম সম্পাদক হন। ১৯৫২ থেকে ১৯৫৫ সাল পর্যন্ত তিনি সিলেটের সাপ্তাহিক যুগভেরী পত্রিকার সম্পাদক ছিলেন। ১৯৫৭ সালে তিনি বৃহত্তর সিলেট জেলা আওয়ামী লীগের সাধারণ সম্পাদক নির্বাচিত হন।
তিনি ১৯৭০ সালে আওয়ামী লীগের প্রার্থী হিসেবে সিলেট সদর আসন থেকে এমএনএ নির্বাচিত হন।
তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি মুক্তিযুদ্ধে ৪নং ও ৫নং সেক্টরে বেসামরিক উপদেষ্টার ও উত্তরপূর্ব রণাঙ্গনের আঞ্চলিক প্রশাসনিক কাউন্সিলের চেয়ারম্যান হিসেবে যুদ্ধ পরিচালনা করেন। তিনি ১৬ ডিসেম্বর ১৯৭১ সালের সিলেট জেলা প্রশাসকের কার্যালয়ে প্রথম জাতীয় পতাকা উত্তোলন করেন।
১৯৭২ সালে তিনি বৃহত্তর সিলেট জেলা আওয়ামী লীগের সভাপতি নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৮ (বর্তমান সিলেট-১) আসন থেকে সংসদ সদস্য নির্বাচিত হন।
তিনি শেখ মুজিবুর রহমানের তৃতীয় মন্ত্রিসভায় তিনি প্রথমে স্থানীয় সরকার পল্লী উন্নয়ন ও সমবায় প্রতিমন্ত্রী পরে বাণিজ্য প্রতিমন্ত্রী হিসেবে দায়িত্ব পালন করেন। মোশতাক আহমেদের মন্ত্রিসভায়ও তিনি প্রতিমন্ত্রী হিসেবে দায়িত্ব পালন করেন।
১২ জুন ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে হবিগঞ্জ-১ আসন থেকে সংসদ সদস্য নির্বাচিত হন।  তিনি সপ্তম জাতীয় সংসদে শিক্ষা মন্ত্রণালয় সম্পর্কিত সংসদীয় স্থায়ী কমিটির সভাপতি ও নবম জাতীয় সংসদে প্রাথমিক ও গণশিক্ষা মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে দায়িত্ব পালন করেন।
মৃত্যু
দেওয়ান ফরিদ গাজী বার্ধক্যজনিত কারণের পাশাপাশি ছাড়াও ফুসফুস, বৃক্কের রোগ ও ডায়বেটিসজনিত সমস্যায় আক্রান্ত হয়ে ঢাকার স্কয়ার হাসপাতালে চিকিৎসাধীন থেকে ১৯ নভেম্বর ২০১০ সালে মৃত্যুবরণ করেন।
কৃষ্ণ অবন্তী প্রাথমিক বিদ্যালয়, লেস্টার
কৃষ্ণ অবন্তী প্রাইমারি স্কুল, লেস্টার  যুক্তরাজ্যের লেস্টারের একটি হিন্দু প্রাথমিক বিদ্যালয়। যেটি অবন্তী স্কুল ট্রাস্টের অংশ । এটি ছিল লেস্টারের প্রথম রাষ্ট্রীয় অনুদানপ্রাপ্ত হিন্দু স্কুল।  বিদ্যালয়টি হিন্দু শিক্ষার্থীদের জন্য উন্মুক্ত, তবে বিদ্যালয়ে মোট আসনের অর্ধেক (৫০%) বিভিন্ন ধর্মের স্থানীয় শিক্ষার্থীদের জন্য সংরক্ষিত।
আবদুল্লাহ ইবনে রাওয়াহা
জীবনী
আবদুল্লাহ ইবনে রাওয়াহা আরব গোত্র বনু খাজরাজে জন্ম নেন।
তিনি হিজরতের পূর্বে ইসলাম গ্রহণকারী আনসারদের অন্যতম। পরবর্তীতে তিনি মদিনায় ইসলাম প্রচার করেন। আকাবার দ্বিতীয় অঙ্গীকারেও তিনি উপস্থিত ছিলেন।
মুতার যুদ্ধে তিনি তৃতীয় সেনাপতির দায়িত্ব পালন করেন। এই যুদ্ধে তিনি শহীদ হন।
আবদুল্লাহ ইবনে রাওয়াহার অভিযান বলে পরিচিত অভিযানে তিনি নেতৃত্ব দেন। এই অভিযানে ইয়াসির ইবনে রিজামকে হত্যা করা হয়েছিল।
কারেন মার্শ
খেলোয়াড়ী জীবন
নিউজিল্যান্ডের নর্থ আইল্যান্ডের হোয়াঙ্গারেই এলাকায় কারেন মার্শের জন্ম। তবে, ক্যান্টারবারির পক্ষে ঘরোয়া ক্রিকেটে অংশ নিয়েছেন তিনি। অল-রাউন্ডার হিসেবে পেস বোলিং করে থাকেন।
সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন কারেন মার্শ। ৮ জানুয়ারি, ১৯৭৮ তারিখে ডেকানের হায়দ্রাবাদে অনুষ্ঠিত মহিলাদের ক্রিকেট বিশ্বকাপে ইংল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।
কমলাপুর ইউনিয়ন
কমলাপুর বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।
প্রশাসনিক কাঠামো
কমলাপুর ইউনিয়ন পটুয়াখালী সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কমলাপুর ইউনিয়নের মোট জনসংখ্যা ২৮,৩১০ জন। এর মধ্যে পুরুষ ১৩,৫৯২ জন এবং মহিলা ১৪,৭১৮ জন। মোট পরিবার ৬,২৯০টি।
সাই গন যাই ফং
সাই গন যাই ফং (Liberated Saigon) ও এসজিজিপি হিসাবে পরিচিত, হল একটি ভিয়েতনামী কমিউনিস্ট পার্টির পত্রিকা, যা ভিয়েতনামের হো চি মিন সিটি থেকে প্রকাশিত। এটি ভিয়েতনামী, ইংরেজি এবং চীনা ভাষায় প্রকাশিত হয়। এর চীনা মুদ্রণ সংস্করণ প্রথাগত চীনা অক্ষরসমূহ ব্যবহার করে, যখন এর অনলাইন সংস্করণের অক্ষরগুলি প্রথাগত চীনা থেকে সরলিকৃত বর্ণে পরিবর্তন করা যায়।
বারহাট রেলওয়ে স্টেশন
বাড়হাট জংশন রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি জংশন রেলওয়ে স্টেশন। স্টেশনটি ভারতের বিহার রাজ্যের বাঁকা জেলার বারাহাটে রাজ্য সড়ক ২৩ এর পাশে অবস্থিত।
ইতিহাস
ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২৩ ডিসেম্বর ২০১২ সালে চালু হয় এবং দুমকা থেকে বড়পালাসী রুট ২০১৪ সালের জুনে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।
ত্রয়ী (যৌনক্রিয়া)
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Peter_Fendi_-_Der_Gemeinsame_Freund_(1910).jpg|থাম্ব|369x369পিক্সেল|পিটার ফেন্ডির " ডের জেমিনসাম ফ্রেন্ড (পারস্পরিক বন্ধু)," সিএ. ১৯১০
ত্রয়ী বা থ্রিসাম হ'ল এমন যৌন ক্রিয়াকলাপ যা একই সাথে তিন জন জড়িত। যদিও ত্রয়ী  তিনজন অংশগ্রহণকারীদের মধ্যে একটি নৈমিত্তিক যৌন ক্রিয়াকলাপে সাধারণত প্রয়োগ করা হয় তবে একটি ত্রয়ী দীর্ঘমেয়াদী ঘরোয়া সম্পর্কের মধ্যেও পাওয়া যেতে পারে যেমন বহুগামিতা বা মেনেজ-ট্রয়স (ঘরোয়া ত্রয়ী) ।